REGOLAMENT TAL-KUMMISSJONI (KE) Nru 178/2006/KE
ta’ l-1 ta’ Frar 2006
li jemenda r-Regolament (KE) Nru 396/2005 tal-Parlament Ewropew u tal-Kunsill bies tistabbilixxi l-Anness I li jelenka il-prodotti ta’ l-ikel u ta’ l-għalf li għalihom japplikaw il-livelli massimi għall-pestiċidi
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Parlament Ewropew u tal-Kunsill (KE) Nru 396/2005/ tat-23 ta' Frar 2005fn dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u partikolarment l-Artikolu 4(1) tiegħu,
Billi
(1)
Skond ir-Regolament (KE) Nru 396/2005, l-Annessi I, II, III u IV għal dak ir-Regolament għandhom jiġu stabbiliti mill-Kummissjoni. Dan l-istabbiliment huwa kundizzjoni għall-applikazzjoni tal-Kapitoli II, III u V ta' dak ir-Regolament.
(2)
Huwa meħtieġ li jiġu inklużi fl-Anness I għar-Regolament (KE) Nru 396/2005 il-prodotti kollha li għalihom fil-preżent jeżistu Livelli Massimi ta’ Residwu (LMR) Komunitarji jew nazzjonali kif ukoll dawk li għalihom jixraq li jkunu applikati LMR armonizzati.
(3)
Ir-Regolament (KE) Nru 396/2005 għandu għalhekk jiġi emendat.
(4)
Il-miżuri previsti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
(5)
L-LRM individwali għadhom ma ġewx rikjesti għall-ħut, u għal uċuħ maħsuba esklussivament għall-għalf, u l-ebda informazzjoni mhi disponibbli bħala bażi għall-iffisar tal-LRM. Jixraq li jitħalla ż-żmien sabiex tiġi ġġenerata jew miġbura din l-informazzjoni. Huwa meqjus li pejodu ta’ tliet snin għandu jkun biżżejjed sabiex tiġi ġġenerata jew miġbura din l-informazzjoni.
ADOTTAT DAN IR-REGOLAMENT:
Artikolu 1
Ir-Regolament (KE) Nru 396/2005 huwa emendat kif ġej:
Artikolu 2
It-test fl-Anness għal dan ir-Regolament jiżdied bħala l-Anness I.
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Magħmul fi Brussell, nhar l-1 ta’ Frar 2006.